#Train4Fees: Springbokke, alumni en ondersteuners samel fondse in - Maties Alumni
Maties Sport en die Universiteit Stellenbosch (US) se Afdeling Ontwikkeling en Alumni-betrekkinge het ‘n 2-maande fondsinsamelingsveldtog – #Train4Fees – geloods om student-atlete van hulp te wees wat finansiële bystand vir onderriggelde in hierdie moeilike COVID-tydperk benodig.
Die #Train4Fees veldtog is sedert 1 Junie lewendig op die GivenGain donasieplatform en word op www.matiesalumni bedien. Sedertien bied Maties alumni en gewone Suid-Afrikaners – oorsee en van hier – finansiële bystand asook hulp met oefening.
In die besonder, het die voormalige en huidige Maties Sport-, Stormers- en Springbokspelers Pieter-Steph du Toit, Breyton Paulse en Schalk Brits ook hul ondersteuning vir #Train4Fees aangekondig. In die kenmerkende manier van min praat en meer doen, soos dit ‘n slot en flank betaam, het Du Toit laat weet, “Ek’s bly om Maties se #Train4Fees veldtog te ondersteun.”
Suid-Afrika se geliefde Koue Bokkeveld-vleuel, Breyton Paulse, het soortgelyk sy ondersteuning in ‘n #Train4Fees Beroep op YouTube aangekondig, “Dis ‘n moeilike en tawwe COVID-tyd.”
Springbok haker Schalk Brits, is die laaste van die driestuks Springbokke wat hul ondersteuning aan #Train4Fees bied. “Laat ons fondse insamel en mense help wat dit meer as ons benodig,” volgens Brits. Dis nie slegs sekere Maties rugbyspelers wat hulle in finansiële verknorsing bevind, wat by die fondsinsamelingsveldtog sal baat vind nie – alle spanne wat deel van Maties Sport is, word betrek. Sokker, krieket, netbal en hokkie word saam met rugby op GivenGain se donasie-portaal gelys.
Volgens Ilhaam Groenewald, Maties Sport se Hoofdirekteur, “Ons student-atlete hier by die Universiteit van Stellenbosch en Maties Sport is juis ‘n goeie voorbeeld van die noue wisselwerking tussen hoë-vlak deelname aan universiteit-sport en die opvoedingmissie van ‘n universiteit wat uitnemendheid nastreef. Ons bou allermins spanne van uitstaande gehalte en ryg die individuele prestasies in, net soos Maties Sport alumni destyds gedoen het.”
Daar word ‘n beroep op die publiek gedoen om ‘n skenking aan die onderskeie fondsinsamelaars te maak of deel te neem deur te hardloop, fiets te ry, op ‘n skaatsplank te klim of op ‘n drafstappie te gaan – watter oefening hul ookal geniet om fiks te bly. Hulle kan ook verdere ondersteuning bied en as ‘n fondsinsamelaar vir #Train4Fees registreer en op hierdie manier geld insamel vir elke km wat kafgedraf word.
Met verwysing na die #Train4Fees veldtog, het Groenewald genoem, “’n Groot poging word vanaf 2020 aangewend om met die Universiteit se Afdeling vir Ontwikkeling en Alumni-betrekkinge saam te werk om meer sukses met ons fondsinsamelingpogings te behaal.”
Volgens Hans Scriba, Bestuurder van Fondsinsameling vir Maties Sport by die Afdeling Ontwikkeling en Alumni-betrekkinge, is sportlui van nature mededingend. Hy het kommentaar gelewer na sowat eenhonderd afrigters en spelers wat by Maties Sport betrokke is, hul ondersteuning aangebied het. “Talle sportafrigters, spelers en vrywillige ondersteuners het reeds geregisteer. Ons sal hard werk om hierdie vrygewende netwerk te vergroot en te verbreed deur uit te reik en die wye Maties alumni-familie te betrek.”
Scriba, ‘n voormalige en veelsydige Maties en Westelike Provinsie agterspeler, neem ook aan die #Train4Fees veldtog deel, “Ek het 58km gedurende die eerste tien dae ingepak. Hierdie saak is absoluut die moeite werd – slegs 192 lê voor!
Ru Baker, ‘n Maties hokkiespeler, vanaf Ocean View, Bluff in KwaZulu-Natal, is huidiglik een van die top #Train4Fees fondsinsamelaars met ‘n bedrag van R10,700.